
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind retragerea dreptului de administrare al  S.C. Societatea de Transport Public Timișoara S.A. asupra terenului înscris în CF 427784 Timișoara 
1. Descrierea situaţiei actuale:
              Prin HCL 74 / 03.03.2015 s-a aprobat darea în  administrare Regiei Autonome de Transport Timişoara a unui teren din domeniul public al Municipiului Timişoara, situat în Calea Buziaşului, înscris în C.F. nr. 427784 Timișoara (CF vechi 208 Moșnița Nouă), cu nr. top. 427784 (top. vechi 256/1/1/1/1/1) în vederea construirii unui depou de tramvaie și a unei substații de redresare, dar până în prezent nu au fost demarate procedurile de autorizare a investiției.  
	Prin HCL 271/ 28.07.2017 s-a aprobat  reorganizarea, prin transformare, a Regiei Autonome de Transport Timişoara în societate comercială pe acţiuni, cu acţionar unic Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT).
    2.  Schimbări preconizate și rezultate așteptate:
              Este necesară dezvoltarea și modernizarea terenului cu datele de identificare prezentate mai sus, autorităţile administraţiei publice locale având competenţă exclusivă, în condiţiile legii, în tot ceea ce priveşte administrarea şi exploatarea bunurilor proprietate publică sau privată a unităţilor administrativ-teritoriale.
    3.   Alte informaţii :
             Conform Legii 215/2001, art.36, ”(1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale. (2) Consiliul local exercită următoarele categorii de atribuţii:  a) atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local. b) atribuţii privind dezvoltarea economico-socială şi de mediu a comunei, oraşului sau municipiului; c) atribuţii privind administrarea domeniului public şi privat al comunei, oraşului sau municipiului.”
     4.    Concluzii:
                Urmare a celor prezentate mai sus, considerăm necesară și oportună aprobarea retragerii dreptului de administrare al  S.C. Societatea de Transport Public Timișoara S.A. asupra terenului situat în Calea Buziaşului, înscris în C.F. nr. 427784 Timișoara (CF vechi 208 Moșnița Nouă), cu nr. top. 427784 (top. vechi 256/1/1/1/1/1) și suprafața de 52668 mp, proprietatea Municipiului Timișoara-domeniu public,  în vederea valorificării patrimoniului prin dezvoltarea  unor obiective de interes public local.

RAPORT DE SPECIALITATE
privind retragerea dreptului de administrare al  S.C. Societatea de Transport Public Timișoara S.A. asupra terenului înscris în CF 427784 Timișoara 
              Având în vedere Expunerea de motive nr. SC2018-13821 / 14.06.2018 a Primarului Municipiului Timișoara și Proiectul de hotărâre privind aprobarea retragerii dreptului de administrare al  S.C. Societatea de Transport Public Timișoara S.A. asupra terenului înscris în CF 427784 Timișoara,  facem următoarele precizări:
           Terenul pentru care a fost propusă retragerea dreptului de administrare al  S.C. Societatea de Transport Public Timișoara S.A. este proprietatea Municipiului Timișoara - domeniu public atestat prin HG849/2009.
	 Prin HCL 74 / 03.03.2015 s-a aprobat darea în administrarea Regiei Autonome de Transport Timişoara a terenului situat în Calea Buziaşului, înscris în C.F. nr. 427784 Timișoara (CF vechi 208 Moșnița Nouă), cu nr. top. 427784 (top. vechi 256/1/1/1/1/1) în vederea construirii unui depou de tramvaie și a unei substații de redresare, dar până în prezent nu au fost demarate procedurile de autorizare a investiției.  
           Menționăm că este necesară dezvoltarea urbanistică a zonei respective prin valorificarea patrimoniului și promovarea unor obiective de interes public local.
	 Prin HCL 271/ 28.07.2017 s-a aprobat  reorganizarea, prin transformare, a Regiei Autonome de Transport Timişoara în societate comercială pe acţiuni, cu acţionar unic Municipiul Timişoara prin Consiliul Local al Municipiului Timişoara, având denumirea S.C. SOCIETATEA DE TRANSPORT PUBLIC TIMISOARA S.A. (abreviat STPT). 	Conform   Legii nr. 297/2009 (Noul Cod Civil), Capitol II privind drepturile reale corespunzătoare proprietății publice, art.868 ” (1) Dreptul de administrare aparţine regiilor autonome sau, după caz, autorităţilor administraţiei publice centrale sau locale şi altor instituţii publice de interes naţional, judeţean ori local.”, conform art.869 ”Dreptul de administrare încetează odată cu încetarea dreptului de proprietate publică sau prin actul de revocare emis, în condiţiile legii, dacă interesul public o impune, de organul care l-a constituit.”
	Având în vedere prevederile Legii 215/2001, modificată și completată prin Legea 286/2006, art.36, ”(1) Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale. (2) Consiliul local exercită următoarele categorii de atribuţii:  a) atribuţii privind organizarea şi funcţionarea aparatului de specialitate al primarului, ale instituţiilor şi serviciilor publice de interes local şi ale societăţilor comerciale şi regiilor autonome de interes local. b) atribuţii privind dezvoltarea economico-socială şi de mediu a comunei, oraşului sau municipiului; c) atribuţii privind administrarea domeniului public şi privat al comunei, oraşului sau municipiului.”
               Terenul cu nr. top. 427784,  înscris în CF 427784 Timișoara,  nu face obiectul unor litigii pe rolul instanţelor de judecată, conform adresei Serviciului Juridic nr. SC2018-13821/13.06.2018 sau a unor dosare nesoluţionate de revendicare în baza Legii nr.18/1991, a Legii nr.1/2000 şi a Legii nr. 247 /2005 conform adresei nr. SC2018-13821/13.06.2018 de la Compartiment Administrare Fond Funciar. Conform adresei nr.SC2018-13821/13.06.2018 de la Direcția Clădiri, Terenuri și Dotări Diverse - Biroul Clădiri Terenuri, figurează depusă cerere de revendicare, prin notificare, în baza prevederilor Legii nr. 10/2001, art.21, alin.2,3 - pentru imobilul din str.Olarilor, înscris în C.F. nr.208 Moşniţa Nouă cu nr. top.256/1/1/1/1/1. Dosarul administrativ nr. 185, aferent notificării, a fost soluţionat prin emiterea  Dispoziţiei nr. 2286/10.11.2003 de respingere. Imobilul înscris în C.F. nr.427784 cu nr.cad.427784 Timişoara, (provenit din C.F. vechi nr.208 Moşniţa Noua şi nr. top.256/1/1/1/1/1 ),  nu a fost notificat în baza O.U.G.nr. 94/2000, republicată, modificată şi completată prin O.U.G.nr. 209/2005 - privind retrocedarea unor imobile care au aparţinut cultelor religioase din România.
	În concluzie, propunem spre analiza Comisiilor din cadrul Consiliului Local al Municipiului Timişoara proiectul privind aprobarea retragerii dreptului de administrare al  S.C. Societatea de Transport Public Timișoara S.A. asupra terenului situat în Calea Buziaşului, înscris în C.F. nr. 427784 Timișoara (CF vechi 208 Moșnița Nouă), cu nr. top. 427784 (top. vechi 256/1/1/1/1/1) și suprafața de 52668 mp, proprietatea Municipiului Timișoara-domeniu public,  în vederea valorificării patrimoniului prin dezvoltarea  unor obiective de interes public local.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

